વધુ અભ્યાસ માટે વિદેશ જવા માટે નાણાં એકઠા કરવા નોકરીની સાથે સાથે દારૂના ધંધામાં પડી ગયેલા બી.ઇ. (ઇલેક્ટ્રીકલ) થયેલા યુવાનને પોલીસે ૭૩ હજારની કિમંતના દારૂના જથ્થા સાથે પકડી પાડ્યો છે. મૂળ વાપીનો અને છેલ્લા કેટલાક સમયથી વડોદરાના અકોટા ગોવર્ધનનાથજી હવેલી પાસે આવેલ ફાઇન હોમ એપાર્ટમેન્ટમાં કેતન રામચંદ્ર ચૌહાણે વધુ અભ્યાસ માટે વિદેશ જવુ હતુ. જેથી તેણે વડોદરામાં એક પાર્ટ નોકરી શોધી કાઢી હતી. તેની સાથે સાથે જલ્દી નાણાં ભેગા કરી શકાય તે માટે દારૂનો ધંધો પણ શરૂ કરી દીધો હતો. તેના દારૂના ધંધા અંગેની પોલીસને વિગતો મળતાં પોલીસે તેના નિવાસસ્થાને દરોડો પાડ્યો હતો. ત્યાંથી દારૂની ૭૮ બોટલોનો જથ્થો પોલીસે કબ્જે કર્યો હતો.